อิสระ ชง ตั้งกมธ.ดึง นศ. คบเด็กสร้างชาติ สมานเเผล พ.ร.ก.ฉุกเฉิน รักษาไม่หาย 
นายอิสระเสรีวัฒนวุฒิ ส.ส.บัญชีรายชื่อ พรรคประชาธิปัตย์ ชง ตั้งกมธ.ดึงนักศึกษาคบเด็กสร้างชาติ สมานเเผลภายใน ที่ พ.ร.ก.ฉุกเฉิน รักษาไม่หาย ยึดหลักทำงาน 4 ย.วันที่ 22 ก.ค. ที่รัฐสภา ในการประชุมสภาฯ ที่มีนายสุชาติ ตันเจริญ รองประธานสภาฯ คนที่ 1 ทำหน้าที่ประธานการประชุม ได้พิจารณาญัตติของนายอิสระ เสรีวัฒนวุฒิ ส.ส.บัญชีรายชื่อ พรรคประชาธิปัตย์ ที่ขอให้ตั้งคณะกมธ.วิสามัญ พิจารณาเพื่อพิจารณาเปิดพื้นที่ ให้นิสิต นักศึกษา เข้ามามีส่วนร่วมโดยตรงกับสภาผู้เเทนราษฎร ในการแก้ปัญหาความไม่เป็นธรรมในสังคม นายอิสระ ชี้เเจงว่า นายกฯ ได้ฉีดยาเเรงในการประกาศใช้ พ.ร.ก.ฉุกเฉิน เมื่อช่วงต้นปี เพื่อระงับการระบาดของโควิด-19 แต่การฉีดยาเเรงครั้งนั้น เสมือนกับการระงับการชุมนุมของนักศึกษาที่เคลื่อนไหวในเวลานั้น ไปด้วยโดยปริยาย ยาตัวนี้อาจจะระงับโควิด-19 แต่แผลโควิดนี้ คือ แผลภายนอก แต่การที่นักศึกษาชุมนุมเป็นแผลภายในยาตัวเดียวกันรักษาไม่ได้ สภาฯจึงเป็นส่วนสำคัญในการรักษาแผลก่อนลุกลามบานปลาย หรืออาจสูญเสียอวัยวะสำคัญข้อมูลสำนักงานสถิติแห่งชาติ ระบุว่าเด็กตั้งเเต่แรกเกิด ถึงก่อนวัยทำงานมีทั้งหมด 19.6 ล้านคน เท่ากับเกือบ 1 ใน 3 ของประชากรไทยทั้งประเทศ จำนวนคนมากมายนี้ กลับสวนทางกับโอกาสการมีส่วนร่วมกำหนดอนาคตประเทศที่มีน้อยนิด อย่าสร้างวัฒนธรรมอันตราย ที่บอกว่าเด็กออกมาพูดจะเป็นการประจานโรงเรียนหรือมหาวิทยาลัย ถ้ามีที่เรื่องคุกคามทางเพศ พบเรื่องทุจริต หรือเห็นต่างทางการเมือง แล้วถูกปิดกั้นไม่ให้พูด อาจจะสะสมจนระอุปะทุได้ การชุมนุมของนักศึกษาเมื่อสุดสัปดาห์ที่ผ่านมา เป็นการตอกย้ำความสำคัญ และความจำเป็นในการตั้ง กมธ.ตามที่เสนอในญัตตินี้ ในหลักการทำงาน 4 ย. คือ 1.ยืนหยัด เพื่อพลังบริสุทธิ์นี้ จะได้ไม่ถูกบิดเบือนโดนกลุ่มคนใดก็ตามใช้โอกาสมาเสริมวัตถุประสงค์แปลกปลอม 2.ยืนยัน นักศึกษาทำหน้าที่สวมหมวกทั้งสองใบให้ดี โดยเป็น กมธ.และทำหน้าที่เรียนหนังสือด้วย 3.ยืดหยุ่น เปิดพื้นที่ทางใจเพื่อลดอุณหภูมิทางความคิด ประนีประนอม 4.ยั่งยืน ใช้สิทธิอย่างมีอารยธรรมอย่างยั่งยืน โดยไม่ต้องหยาบคาย จาบจ้วง หรือรุนเเรง ผมจึงได้เสนอตั้ง กมธ.ชุดหนึ่ง องค์ประกอบ กมธ.ประกอบด้วยนิสิต นักศึกษา ที่มาจากสภานิสิตจากสถาบันต่างๆ ส่งรายชื่อเข้ามา เป็นส่วนหนึ่งของกมธ.ชุดนี้ โดยให้มีอำนาจหน้าที่พิจารณาร่าง พ.ร.บ. และศึกษา หรือสอบสวนเรื่องราวต่างๆ ที่ไม่เป็นธรรมที่เกิดขึ้นกับเยาวชน เชื่อว่า เด็กไทยมีศักยภาพ ถ้าสภาฯเเห่งนี้ให้โอกาสเขา จะเป็นการที่ผู้เเทบจะมาคบเด็กสร้างชาติ นายอิสระ กล่าว
นายอิสระ เสรีวัฒนวุฒิ ส.ส.บัญชีรายชื่อ พรรคประชาธิปัตย์ ชง ตั้ง กมธ.ดึงนักศึกษาคบเด็กสร้างชาติ สมานเเผลภายใน ที่ พ.ร.ก.ฉุกเฉิน รักษาไม่หาย ยึดหลักทำงาน 4 ย. 
พรรคประชาธิปัตย์,พ.ร.ก.ฉุกเฉิน,อิสระ เสรีวัฒนวุฒิ,นักศึกษาคบเด็กสร้างชาติ,โควิด-19,ไวรัสโคโรนา,ข่าวทั่วไป